Krasnojarsko tvenkinys
Krasnojarsko tvenkinys (rus. Красноярское водохранилище) – tvenkinys Rusijoje, Krasnojarsko krašte, 40 km į pietvakarius nuo Krasnojarsko. Sudarytas 1967–1970 m., užtvenkus Jenisiejaus upę ties Divnogorsku. Ilgis 388 km (tęsiasi iki pat Abakano), plotis iki 15 km. Aplink iškilę Sajanų kalnai. Metinis vandens lygio svyravimo amplitudė iki 18 m. Dalis šalia užtvankos kanjono formos, arčiau aukštupio išplatėja iki 10–15 km. Užtvankos ilgis 1175 m, aukštis 124 m, Krasnojarsko hidroelektrinės galia 6000 MW. Tvenkinys naudojamas laivybai, žvejybai. Didelių gyvenviečių prie tvenkinio nėra (didesnės – Ust Abakanas, Krasnoturanskas, Novosiolovas). Tvenkinys vakare Novosiolovo rajone Užtvanka Skardingos pakrantės